**URAD PREDSEDNIKA REPUBLIKE**

**DRŽAVNI ZBOR REPUBLIKE SLOVENIJE**

**DRŽAVNI SVET REPUBLIKE SLOVENIJE**

**USTAVNO SODIŠČE REPUBLIKE SLOVENIJE**

**RAČUNSKO SODIŠČE REPUBLIKE SLOVENIJE**

**VARUH ČLOVEKOVIH PRAVIC REPUBLIKE SLOVENIJE**

**DRŽAVNA REVIZIJSKA KOMISIJA REPUBLIKE SLOVENIJE**

**INFORMACIJSKI POOBLAŠČENEC REPUBLIKE SLOVENIJE**

**KOMISIJA ZA PREPREČEVANJE KORUPCIJE REPUBLIKE SLOVENIJE**

**DRŽAVNA VOLILNA KOMISIJA**

**FISKALNI SVET**

**SODNI SVET**

**ZAGOVORNIK NAČELA ENAKOSTI**

**VRHOVNO SODIŠČE REPUBLIKE SLOVENIJE**

**VRHOVNO DRŽAVNO TOŽILSTVO**

**DRŽAVNO ODVETNIŠTVO**

**OBČINE**

**ZDRUŽENJE OBČIN SLOVENIJE**

**SKUPNOST OBČIN SLOVENIJE**

**ZDRUŽENJE MESTNIH OBČIN SLOVENIJE**

**MINISTRSTVA**

**ORGANI V SESTAVI MINISTRSTEV**

**VLADNE SLUŽBE**

**UPRAVNE ENOTE**

Številka: 1002-1397/2020/1

Datum: 6. 11. 2020

**Zadeva:** [**Zakon o začasnih ukrepih za omilitev in odpravo posledic COVID-19 (ZZUOOP)**](https://www.uradni-list.si/glasilo-uradni-list-rs/vsebina/2020-01-2610/zakon-o-zacasnih-ukrepih-za-omilitev-in-odpravo-posledic-covid-19-zzuoop)

 **– pojasnila za zaposlene v javnem sektorju**

Spoštovani,

v Uradnem listu RS, št. 152/20 je bil dne 23. 10. 2020 objavljen Zakon o začasnih ukrepih za omilitev in odpravo posledic COVID-19 (v nadaljevanju: ZZUOOP). Določbe ZZUOOP so začele veljati naslednji dan po objavi v Uradnem listu RS (134. člen ZZUOOP), torej 24. 10. 2020. Ob upoštevanju določb ZZUOOP je bila v Uradnem listu RS, št. 157/20, dne 30. 10. 2020, objavljena Uredba o spremembah in dopolnitvah Uredbe o enotni metodologiji in obrazcih za obračun in izplačilo plač v javnem sektorju, ki je določila nove šifre, ki se uporabijo ob izplačilu plače oziroma nadomestila plače.

Zaradi enotnega ravnanja proračunskih uporabnikov vam v nadaljevanju podajamo pojasnila določb ZZUOOP, ki so relevantna za zaposlene v javnem sektorju, vključno z uporabo ustreznih šifer po Uredbi o enotni metodologiji in obrazcih za obračun in izplačilo plač v javnem sektorju (Uradni list RS, št. [14/09](http://www.uradni-list.si/1/objava.jsp?sop=2009-01-0487), [23/09](http://www.uradni-list.si/1/objava.jsp?sop=2009-01-0979), [48/09](http://www.uradni-list.si/1/objava.jsp?sop=2009-01-2423), [113/09](http://www.uradni-list.si/1/objava.jsp?sop=2009-01-5149), [25/10](http://www.uradni-list.si/1/objava.jsp?sop=2010-01-1096), [67/10](http://www.uradni-list.si/1/objava.jsp?sop=2010-01-3703), [105/10](http://www.uradni-list.si/1/objava.jsp?sop=2010-01-5472), [45/12](http://www.uradni-list.si/1/objava.jsp?sop=2012-01-1922), [24/13](http://www.uradni-list.si/1/objava.jsp?sop=2013-01-0868), [51/13](http://www.uradni-list.si/1/objava.jsp?sop=2013-01-1975), [12/14](http://www.uradni-list.si/1/objava.jsp?sop=2014-01-0354), [24/14](http://www.uradni-list.si/1/objava.jsp?sop=2014-01-0957), [52/14](http://www.uradni-list.si/1/objava.jsp?sop=2014-01-2339), [59/14](http://www.uradni-list.si/1/objava.jsp?sop=2014-01-2608), [24/15](http://www.uradni-list.si/1/objava.jsp?sop=2015-01-1063), [3/16](http://www.uradni-list.si/1/objava.jsp?sop=2016-01-0139), [70/16](http://www.uradni-list.si/1/objava.jsp?sop=2016-01-2985), [14/17](http://www.uradni-list.si/1/objava.jsp?sop=2017-01-0674), [68/17](http://www.uradni-list.si/1/objava.jsp?sop=2017-01-3257), [6/19](http://www.uradni-list.si/1/objava.jsp?sop=2019-01-0175), [51/19](http://www.uradni-list.si/1/objava.jsp?sop=2019-01-2401), [59/19](http://www.uradni-list.si/1/objava.jsp?sop=2019-01-2670), [78/19](http://www.uradni-list.si/1/objava.jsp?sop=2019-01-3498) in 157/20; v nadaljevanju: Uredba).

# 1. Kratkotrajna odsotnost zaradi bolezni brez potrdila o upravičeni zadržanosti od dela do tri zaporedne delovne dni

ZZUOOP v 20. členu določa, da je lahko delavec odsoten z dela zaradi bolezni brez potrdila o upravičeni zadržanosti od dela, ki ga izda izbrani osebni zdravnik, do tri zaporedne delovne dni v kosu, in sicer največ enkrat v posameznem koledarskem letu.

Nadomestilo za čas kratkotrajne odsotnosti z dela zaradi bolezni se obračuna v višini nadomestila, ki ga delodajalec obračuna in plača delavcu zaradi bolezni v skladu z osmim odstavkom 137. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS in [81/19](http://www.uradni-list.si/1/objava.jsp?sop=2019-01-3722): v nadaljevanju: ZDR-1), to je v višini 80 odstotkov plače delavca v preteklem mesecu za polni delovni čas.

Zavod za zdravstveno zavarovanje Slovenije (v nadaljnjem besedilu: ZZZS) povrne delodajalcu izplačano nadomestilo.

Ukrep iz 20. člena ZZUOOP velja za zadržanosti od dela od 24. 10. 2020 do 31. 12. 2020. Vlada lahko ukrep podaljša največ za obdobje šestih mesecev.

**V Uredbi se nadomestilo plače v višini 80 odstotkov plače delavca v preteklem mesecu za polni delovni čas izplača v okviru šifre** **H022.**

Pojasnila glede refundacije zahtevkov po 20. členu ZZUOOP so dostopna na spletni strani ZZZS na naslednji povezavi: <https://zavezanec.zzzs.si/wps/portal/portali/azap/nadomestilo-place-med-zacasno-zadrzanostjo-od-dela/uveljavljanje-refundacije-nadomestila-s-strani-del/refundacija-po-dolocbah-ZZUOOP>

# 2. Delovna uspešnost zaradi izvajanja nacionalnega razpisa za izboljševanje dostopnosti do zdravstvenih storitev

Skladno s šestim odstavkom 35~~6~~. člena ZZUOOP so ne glede na določbe zakona, ki ureja sistem plač v javnem sektorju, zaposleni v javnih zdravstvenih zavodih, ki so vključeni v izvajanje storitev iz nacionalnega razpisa, lahko upravičeni do delovne uspešnosti iz naslova nacionalnega razpisa, največ v višini 50 odstotkov osnovne plače, če to omogočajo sredstva, prejeta iz nacionalnega razpisa. Direktor ali oseba, ki pri delodajalcu izvršuje pravice in dolžnosti delodajalca, sprejme sklep o izplačilu in višini delovne uspešnosti iz naslova nacionalnega razpisa za posameznega zaposlenega.

Ne glede na določbe zakonov in kolektivnih pogodb, ki urejajo osnovo za nadomestilo plače za čas odsotnosti z dela, se del plače iz naslova delovne uspešnosti iz naslova nacionalnega razpisa ne všteva v osnovo za nadomestilo plače za čas odsotnosti z dela (sedmi odstavek 35~~6~~. člena ZZUOOP).

**V Uredbi se pri izplačilu delovne uspešnosti iz naslova nacionalnega razpisa uporabi šifra** **D028.**

# 3. Začasna prerazporeditev zaradi nujnih delovnih potreb

Izvajalec socialno varstvene storitve institucionalno varstvo ali izvajalec zdravstvene dejavnosti lahko zaposlenega na podlagi 55. člena ZZUOOP začasno razporedi k drugemu izvajalcu v primerih povečanega obsega dela zaradi zagotavljanja ukrepov preprečevanja širjenja in omejevanja okužbe COVID-19.

Zaposleni je upravičen do dodatka zaradi začasne razporeditve v višini 20 odstotkov urne postavke osnovne plače zaposlenega, prav tako so do tega dodatka upravičeni zaposleni, ki so že pred uveljavitvijo tega zakona od 1. 6. 2020 začasno opravljali delo pri drugem izvajalcu. Pri izplačilu dodatka zaradi začasne razporeditve se uporabi **šifra C085 iz Uredbe.**

Zaposleni ima v času začasne razporeditve pravico do plače, kot da bi opravljal svoje delo, če je to zanj ugodnejše. V primeru, da bi bila plača na delovnem mestu, na katerega je zaposleni začasno prerazporejen, ugodnejša, ima pravico do višje plače.

Ne glede na določbe zakonov in kolektivnih pogodb, ki urejajo osnovo za nadomestilo plače za čas odsotnosti z dela, se dodatek zaradi začasne razporeditve ne všteva v osnovo za nadomestilo plače za čas odsotnosti z dela.

V 55. členu ZZUOOP je določeno tudi, da lahko ne glede na določbe drugega odstavka 149. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E in 40/12 – ZUJF) v primeru izpada kadrovskih zmogljivosti zaradi posledic COVID-19 za uslužbence, ki opravljajo nujna dela uradnega nadzora v klavnicah, na mejnih kontrolnih točkah in drugih mestih kontrole, v primeru kužne bolezni živali ali škodljivih organizmov rastlin ter v primeru zastrupitev s hrano, delodajalec odredi delo izven omejitev glede oddaljenosti kraja opravljanja dela.

Ukrepi iz 55. člena ZZUOOP veljajo do 31. decembra 2021.

Podrobnejše pojasnilo glede začasne prerazporeditve zaradi nujnih delovnih potreb je dostopno na spletni strani Ministrstva za zdravje na naslednji povezavi: <https://www.gov.si/novice/2020-10-24-interventni-zakon-pkp5-omogoca-zacasno-razporeditev-zaposlenih-v-zdravstvu-in-pri-izvajalcih-socialno-varstvenih-storitev/>.

# 4. Dodatek za neposredno delo s pacienti oziroma uporabniki, obolelimi za COVID-19

Skladno s prvim odstavkom 56. člena ZZUOOP je zaposleni, ki neposredno dela v okolju s COVID-19 pacienti oziroma uporabniki, pri katerih obstaja sum na okužbo s COVID-19 oziroma je ta potrjena, in sicer:

1.      v COVID-19 ambulantah,

2.      v COVID-19 oddelkih,

3.      v COVID-19 intenzivnih enotah,

4.      v zobozdravstvenih ambulantah za zdravljenje COVID-19 pacientov,

5.      pri triaži pacientov, pri katerih obstaja sum na COVID-19, v urgentnih centrih in urgentnih ambulantah,

6.      v sivih conah v urgentnih centrih in urgentnih ambulantah,

7.      v sivih in rdečih conah pri izvajalcih na področju socialnega varstva iz 82. člena tega zakona in izvajalcih iz tretjega odstavka 15. člena Zakona o socialnem varstvu (Uradni list RS, št. 3/07 – uradno prečiščeno besedilo, 23/07 – popr., 41/07 – popr., 61/10 – ZSVarPre, 62/10 – ZUPJS, 57/12, 39/16, 52/16 – ZPPreb-1, 15/17 – DZ, 29/17, 54/17, 21/18 – ZNOrg, 31/18 – ZOA-A in 28/19), ki delajo z uporabnikom obolelim za COVID-19,

8.      na deloviščih za odvzem vzorcev za bris,

9.      opravlja epidemiološke storitve na terenu v sivih in rdečih conah,

10.   opravlja nujno medicinsko pomoč COVID-19 pacientom ali pacientom iz sive cone,

11.   opravlja nujne reševalne, nenujne reševalne prevoze, sanitetne in pogodbene prevoze COVID-19 pacientov ali pacientov iz sive cone,

upravičen do dodatka za neposredno delo s COVID-19 pacienti, ki znaša 30 odstotkov urne postavke osnovne plače zaposlenega.

Dodatek za neposredno delo s COVID-19 pacienti se lahko izplača le za ure dela, ko zaposleni opravlja delo v skladu s prvim odstavkom 56. člena ZZUOOP.

Direktor ali oseba, ki pri delodajalcu izvršuje pravice in dolžnosti delodajalca, sprejme sklep o izplačilu dodatka, v katerem opredeli delovišča in delovna mesta, na katerih se izvaja delo iz prvega odstavka 56. člena ZZUOOP.

Sredstva za financiranje dodatka se zagotovijo v proračunu Republike Slovenije. Zahtevki za izplačilo sredstev, ki vključujejo podatek o številu zaposlenih in številu opravljenih ur, se vložijo pri ministrstvu, pristojnem za zdravje, oziroma pri ministrstvu, pristojnem za socialne zadeve.

Ne glede na določbe zakonov in kolektivnih pogodb, ki urejajo osnovo za nadomestilo plače za čas odsotnosti z dela, se dodatek za neposredno delo s pacienti oziroma uporabniki, obolelimi za COVID-19, ne všteva v osnovo za nadomestilo plače za čas odsotnosti z dela.

Pri izplačilu dodatka za neposredno delo s pacienti oziroma uporabniki, obolelimi za COVID-19 se uporabi **šifra C086** iz Uredbe.

Ukrep, **torej tudi izplačilo dodatka, velja od 1. junija 2020 do 31. decembra 2021, razen v času razglašene epidemije.** Vlada lahko ta ukrep podaljša s sklepom največ za obdobje šestih mesecev.

Glede na to, da je bil v Uradnem listu RS, št. 146/20 dne 18. 10. 2020 objavljen Odlok o razglasitvi epidemije nalezljive bolezni COVID-19 na območju Republike Slovenije, s katerim je bila **od vključno 19. 10. 2020 do vključno 17. 11. 2020** razglašena epidemija, se v tem obdobju ne izplačuje dodatek za neposredno delo s pacienti oziroma uporabniki, obolelimi za COVID-19.

Na tem mestu še opozarjamo, da je od razglasitve epidemije daljeizpolnjen tudi eden od pogojev za izplačilo dodatka za delo v rizičnih razmerah, kot ga določa 11. točka prvega odstavka 39. člena Kolektivne pogodbe za javni sektor (Uradni list RS, št. [57/08](http://www.uradni-list.si/1/objava.jsp?sop=2008-01-2429), [23/09](http://www.uradni-list.si/1/objava.jsp?sop=2009-01-0988), [91/09](http://www.uradni-list.si/1/objava.jsp?sop=2009-01-3987), [89/10](http://www.uradni-list.si/1/objava.jsp?sop=2010-01-4773), [89/10](http://www.uradni-list.si/1/objava.jsp?sop=2010-01-4774), [40/12](http://www.uradni-list.si/1/objava.jsp?sop=2012-01-1702), [46/13](http://www.uradni-list.si/1/objava.jsp?sop=2013-01-1767), [95/14](http://www.uradni-list.si/1/objava.jsp?sop=2014-01-3963), [91/15](http://www.uradni-list.si/1/objava.jsp?sop=2015-01-3607), [21/17](http://www.uradni-list.si/1/objava.jsp?sop=2017-01-1101), [46/17](http://www.uradni-list.si/1/objava.jsp?sop=2017-01-2244), [69/17](http://www.uradni-list.si/1/objava.jsp?sop=2017-01-3284) in [80/18](http://www.uradni-list.si/1/objava.jsp?sop=2018-01-3868)). Podrobnejše pojasnilo v tej zvezi je dostopno na spletni strani Ministrstva za javno upravo na naslednji povezavi: [Razglasitev epidemije – izplačevanje dodatka za delo v rizičnih razmerah in vzorec sklepa o določitvi del in nalog, ki se opravljajo v nevarnih pogojih dela ter časovnega obdobja opravljanja del in nalog v nevarnih pogojih (20. 10. 2020)](https://www.gov.si/assets/ministrstva/MJU/Placni-sistem/COVID-19-2020/Razglasitev-epidemije-izplacevanje-dodatka-za-delo-v-rizicnih-razmerah-in-vzorec-sklepa-o-dolocitvi-del-in-nalog.docx).

# 5. Nadomestilo plače zaposlenim zaradi odrejene karantene

Skladno s prvim odstavkom 57. člena ZZUOOP je delavec, ki zaradi odrejene karantene v skladu z ZNB ali tem zakonom, ne more opravljati dela, upravičen do nadomestila plače, in sicer za obdobje, za katero je bila odrejena karantena (prvi odstavek 58. člena ZZUOOP).

V 59. členu ZZUOOP je določena višina nadomestila plače, ki pripada zaposlenemu v primeru odrejene karantene v posameznih primerih:

**a) v primeru prehoda meje (prvi odstavek 59. člena ZZUOOP)**

Delavec, ki se odpravi v državo, ki je na zelenem ali oranžnem seznamu, in mu je ob povratku ob prehodu meje v Republiki Sloveniji odrejena karantena zaradi prihoda iz območja z visokim tveganjem za okužbo, in zaradi tega ne more opravljati dela v skladu s sklenjeno pogodbo o zaposlitvi, delodajalec pa zanj ne more organizirati dela na domu, ima pravico do nadomestila plače v višini, kot je določena z zakonom, ki ureja delovna razmerja, za primer začasne nezmožnosti zagotavljanja dela iz poslovnega razloga.

ZDR-1 za primer začasne nezmožnosti zagotavljanja dela iz poslovnega razloga določa pravico do nadomestila plače **v višini 80 odstotkov osnove** (138. člen ZDR-1). Osnova je določena v sedmem odstavku 137. člena ZDR-1, skladno s katerim pripada delavcu nadomestilo plače v višini povprečne mesečne plače za polni delovni čas iz zadnjih treh mesecev oziroma iz obdobja dela v zadnjih treh mesecih pred začetkom odsotnosti. Če delavec v obdobju zaposlitve v zadnjih treh mesecih ni delal in je za ves čas prejemal nadomestilo plače, je osnova za nadomestilo enaka osnovi za nadomestilo plače v zadnjih treh mesecih pred začetkom odsotnosti. Če delavec v celotnem obdobju zadnjih treh mesecev ni prejel niti ene mesečne plače, mu pripada nadomestilo plače v višini osnovne plače, določene v pogodbi o zaposlitvi. Višina nadomestila plače ne sme presegati višine plače, ki bi jo delavec prejel, če bi delal. **Pri izplačilu nadomestila plače se uporabi šifra G088.**

**b) v primeru odrejene karantene zaradi stika z okuženo osebo (drugi odstavek 59. člena** **ZZUOOP):**

Delavec, ki mu je bila odrejena karantena v skladu z ZNB ali tem zakonom po stiku ali sumu stika z okuženo osebo in zaradi tega ne more opravljati dela v skladu s sklenjeno pogodbo o zaposlitvi, delodajalec pa zanj ne more organizirati dela, pri čemer do stika ni prišlo med opravljanjem dela za delodajalca, ima pravico do nadomestila plače v višini, kot je določena z zakonom, ki ureja delovna razmerja, za primer začasne nezmožnosti zagotavljanja dela iz poslovnega razloga, torej **v višini 80 odstotkov osnove** (138. člen ZDR-1).

**Pri izplačilu nadomestila plače se uporabi šifra G088.**

**c) v primeru odrejene karantene zaradi stika z okuženo osebo v okviru opravljanja dela za delodajalca (tretji odstavek 59. člena ZZUOOP):**

Delavec, ki mu je bila odrejena karantena v skladu z ZNB ali tem zakonom po stiku z okuženo osebo v okviru opravljanja dela za delodajalca in mu je bila zaradi tega odrejena karantena, zaradi česar ne more opravljati dela v skladu s sklenjeno pogodbo o zaposlitvi, delodajalec pa zanj ne more organizirati dela na domu, ima pravico do nadomestila plače, ki bi jo prejel, če bi delal.

**Pri izplačilu nadomestila plače se uporabi šifra G080 iz Uredbe, pri kateri se kot osnova za izračun nadomestila upošteva plača, ki bi jo javni uslužbenec prejel, če bi delal (Z120) v višini 100 odstotkov osnove.**

**d) v primeru odrejene karantene javnemu uslužbencu zaradi izvajanja nalog delodajalca v tujini ali odrejene karantene zaradi napotitve ali premestitve javnega uslužbenca na delo v tujino** **(četrti odstavek 59. člena** **ZZUOOP):**

Javni uslužbenec, ki mu je bila odrejena karantena zaradi prihoda iz območja z visokim tveganjem za okužbo zaradi izvajanja nalog delodajalca v tujini ali mu je bila odrejena karantena zaradi napotitve ali premestitve javnega uslužbenca na delo v tujino, zaradi česar ne more opravljati dela v skladu s sklenjeno pogodbo o zaposlitvi, delodajalec pa zanj ne more organizirati dela na domu, ima pravico do nadomestila plače, ki bi jo prejel, če bi delal.

**Uporabi se šifra G080 iz Uredbe, pri kateri se kot osnova za izračun nadomestila upošteva plača, ki bi jo javni uslužbenec prejel, če bi delal (Z120)** **v višini 100 odstotkov osnove.**

**e) v primeru odrejene karantene zaradi odhoda v državo, ki je na rdečem seznamu (peti odstavek 59. člena** **ZZUOOP):**

Delavec, ki mu je bila odrejena karantena zaradi prihoda iz območja z visokim tveganjem za okužbo zaradi odhoda v državo, ki je na rdečem seznamu, ni upravičen do nadomestila plače v času odrejene karantene, razen v primeru odhoda zaradi naslednjih osebnih okoliščin:

-        smrti zakonca ali zunajzakonskega partnerja ali smrti otroka, posvojenca ali otroka zakonca ali zunajzakonskega partnerja,

-        smrti staršev (oče, mati, zakonec ali zunajzakonski partner starša, posvojitelj),

-        rojstva otroka,

-        vabila na sodišče.

Delavec je v tem primeru upravičen do nadomestila plače v višini, kot je določena z zakonom, ki ureja delovna razmerja, za primer višje sile. Delavec mora delodajalcu najpozneje en dan pred odhodom predložiti pisno izjavo, iz katere izhaja, da odhaja v državo na rdečem seznamu zaradi predhodno naštetih osebnih okoliščin.

**Pri izplačilu tega nadomestila plače se uporabi šifra G083 iz Uredbe, pri kateri se za izračun nadomestila upoštevata osnova in višina, kot jo določa ZDR-1. Š**esti odstavek 137. člena ZDR-1 določa, da če delavec ne more opravljati dela zaradi višje sile, je upravičen do polovice plačila (50 odstotkov), do katerega bi bil sicer upravičen, če bi delal, vendar ne manj kot 70 odstotkov minimalne plače.

**Delavci s pravicami iz socialnih zavarovanj**

Če je delavec ob odrejeni karanteni upravičen do odsotnosti z dela ali v času odrejene karantene pridobi pravico do odsotnosti z dela na podlagi predpisov o zdravstvenem zavarovanju ali starševskem varstvu ali druge upravičene odsotnosti, ter do ustreznega nadomestila plače ali plačila prispevkov, se nadomestilo plače iz prejšnjega člena v tem času ne izplačuje (prvi odstavek 60. člena ZZUOOP)

Če je delavec ob odrejeni karanteni ali med trajanjem odrejene karantene uveljavil oziroma je upravičen do dela s krajšim delovnim časom in prejema delno nadomestilo na podlagi predpisov o pokojninskem in invalidskem zavarovanju ali je upravičen do dela s krajšim delovnim časom na podlagi predpisov o zdravstvenem zavarovanju ali starševskem varstvu, se nadomestilo plače iz prejšnjega člena v tem času izplačuje v sorazmernem delu, delavec pa zadrži pravico do prejemkov oziroma plačila prispevkov iz socialnih zavarovanj po navedenih predpisih, kot da bi delal (drugi odstavek 60. člena ZZUOOP).

**Veljavnost določb glede odrejene karantene**

Pravice in obveznosti delavca, ki zaradi odrejene karantene v skladu z ZNB in tem zakonom, ne more opravljati dela veljajo od 1. oktobra 2020 (tretji odstavek 64. člena ZZUOOP). Navedeno pomeni, da tudi višina nadomestila plače zaradi odrejene karantene v višini, kot je določena v 59. členu ZZUOOP pripada zaposlenemu od 1. oktobra 2020 dalje.

# 6. Nadomestilo plače zaradi nezmožnosti opravljanja dela zaradi višje sile zaradi obveznosti varstva

Skladno z drugim odstavkom 57. člena ZZUOOP je delavec, eden od staršev ali oseba, ki neguje in varuje otroka na podlagi veljavnega izvršilnega naslova v skladu s predpisi, ki urejajo družinska razmerja, ali skrbnik, ki svojega varovanca dejansko neguje in varuje, in ki ne more opravljati dela zaradi višje sile, ki je posledica obveznosti varstva otroka zaradi odrejene karantene ali druge zunanje objektivne okoliščine nemožnosti obiskovanja vrtca, šole ali socialno varstvene storitve vodenja in varstva ter zaposlitve pod posebnimi pogoji, ki ni v institucionalnem varstvu, upravičen do nadomestila plače v skladu s tem zakonom, in sicer za obdobje, za katero je bila otroku odrejena karantena oziroma dokler so podane okoliščine višje sile, ki upravičujejo delavčevo odsotnost (drugi odstavek 58. člena ZZUOOP).

Skladno s tretjim odstavkom 57. člena ZZUOOP se okvir obveznosti varstva zaradi višje sile zaradi odrejene karantene ali druge zunanje objektivne okoliščine nemožnosti obiskovanja vrtca ali šole šteje otroke do vključno 5. razreda osnovne šole, otroke v prilagojenih in posebnih programih v osnovnih šolah s prilagojenim programom in v zavodih za vzgojo in izobraževanje otrok s posebnimi potrebami ter otroke, ki imajo v odločbi o usmeritvi določeno pomoč spremljevalca.

Skladno s šestim odstavkom 59. člena ima delavec, ki ne more opravljati dela zaradi višje sile zaradi obveznosti varstva, pravico do nadomestila plače v višini, kot je določena z zakonom, ki ureja delovna razmerja, za primer začasne nezmožnosti zagotavljanja dela iz poslovnega razloga, to je v višini 80 odstotkov iz sedmega odstavka 137. člena ZDR-1. Pri izplačilu nadomestila plače se uporabi šifra **G091** iz Uredbe.

Pravice in obveznosti delavca, ki ne more opravljati dela zaradi višje sile zaradi obveznosti varstva, veljajo od 1. septembra 2020 (četrti odstavek 64. člena ZZUOOP). Navedeno pomeni, da tudi višina nadomestila plače v višini 80 odstotkov iz sedmega odstavka 137. člena ZDR-1 pripada zaposlenemu od 1. ~~oktobra~~ septembra 2020 dalje.

Podrobnejše pojasnilo glede varstva otrok zaradi višje sile je dostopno na spletni strani Ministrstva za delo, družino, socialne zadeve in enake možnosti na naslednji povezavi: <https://www.gov.si/assets/ministrstva/MDDSZ/Koronavirus/ABC-Odsotnost-zaradi-varstva-otroka-DPD-5.11.2020.docx>

# 7. Povračilo izplačanih nadomestil plače

Skladno s četrtim in petim odstavkom 57. člena ZZUOOP lahko pravico do povračila izplačanih nadomestil plače delavca, ki zaradi odrejene karantene ne more opravljati dela uveljavlja delodajalec v skladu s predpisi, ki urejajo delovna razmerja, če izjavi, da ne more organizirati dela na domu za delavca, ki mu je bila odrejena karantena. Delodajalec lahko uveljavlja pravico do povračila izplačanih nadomestil plače delavca, ki ne more opravljati dela zaradi višje sile zaradi obveznosti varstva.

Postopek in način uveljavljanja povračil nadomestil je določen v 61. in 62. členu. Podrobnejša pojasnila pa so dostopna na spletni strani Zavoda Republike Slovenije za zaposlovanje: <https://www.ess.gov.si/delodajalci/financne_spodbude/ugodnosti_pri_zaposlovanju/intukrep-povracilo-nadomestila-place>

Pravico do povračila izplačanih nadomestil plače delavcem, ki zaradi odrejene karantene v skladu z ZNB in tem zakonom, ne more opravljati dela, lahko uveljavi delodajalec za izplačano nadomestilo plače od 1. oktobra 2020. Pravico do povračila izplačanih nadomestil plače delavcem, ki ne morejo opravljati dela zaradi višje sile zaradi obveznosti varstva, lahko uveljavi delodajalec za izplačano nadomestilo plače od 1. septembra 2020.

Upravičenost do povračila nadomestil plače delavcev ter pravice in obveznosti delavcev, ki zaradi odrejene karantene ali višje sile zaradi obveznosti varstva, ne morejo opravljati dela, traja najdlje do 31. decembra 2020. Vlada lahko ukrep povračila nadomestil plače zaradi odrejene karantene ali nemožnosti opravljanja dela zaradi višje sile zaradi obveznosti varstva s sklepom podaljša za obdobje šestih mesecev.

# 8. Delno povračilo nadomestila plače delavcem na začasnem čakanju na delo

**a) Upravičenci**

Skladno z 68. členom ZZUOOP lahko pravico do ukrepa delnega povračila nadomestila plače delavcem na začasnem čakanju na delo po tem zakonu lahko uveljavlja vsak delodajalec v Republiki Sloveniji, ki delavcem začasno ne more zagotavljati dela zaradi posledic epidemije, razen:

-        neposredni ali posredni uporabnik proračuna Republike Slovenije oziroma proračuna občine, katerega delež prihodkov iz javnih virov je bil v letu 2019 višji od 70 odstotkov,

-        delodajalec, ki opravlja finančno ali zavarovalniško dejavnost, ki spada v skupino K po standardni klasifikaciji dejavnosti in ima več kot 10 zaposlenih na dan 13. marca 2020,

-        tuja diplomatska predstavništva in konzulati, mednarodne organizacije, predstavništva mednarodnih organizacij ter institucije, organi in agencije Evropske unije v Republiki Sloveniji.

Upoštevaje navedeno torej neposredni ali posredni uporabniki državnega oziroma občinskih proračunov ne morejo uveljavljati povračila sredstev za nadomestila, če je bil njihov delež prihodkov iz javnih virov v letu 2019 višji od 70 odstotkov.

Do ukrepa so upravičeni tisti delodajalci, ki jim bodo po njihovi oceni prihodki v letu 2020 zaradi epidemije ali posledic epidemije upadli za več kot 20 odstotkov glede na leto 2019. Če niso poslovali v celotnem letu 2019 oziroma 2020, so do ukrepa upravičeni tudi tisti delodajalci, ki se jim bodo povprečni mesečni prihodki v letu 2020 zaradi epidemije ali posledic epidemije znižali za več kot 20 odstotkov glede na povprečne mesečne prihodke v letu 2019. Če v letu 2019 niso poslovali, so do ukrepa upravičeni tudi tisti delodajalci, ki se jim bodo povprečni mesečni prihodki v letu 2020 zaradi epidemije ali posledic epidemije znižali za več kot 20 odstotkov glede na povprečne mesečne prihodke v letu 2020 do 12. marca 2020. Če pogoji iz tega odstavka ob predložitvi letnih poročil za leto 2020 ne bodo doseženi, upravičenec vrne prejeta sredstva na podlagi ukrepa.

Skladno z 69. členom ZZUOOP lahko delodajalec napoti posameznega delavca na začasno čakanje na delo najdlje do 31. decembra 2020. Vlada lahko ukrep podaljša največ za obdobje šestih mesecev, vendar ne dlje kot do 30. junija 2021.

**b) Višina delnega povračila nadomestila plače in postopek uveljavljanja povračila**

Višina delnega povračila izplačanega nadomestila plače je določena v 73. členu ZZUOOP. Delodajalec, ki je neposredni ali posredni uporabnik proračuna Republike Slovenije oziroma proračuna občine, katerega delež prihodkov iz javnih virov je bil v letu 2019 nižji od 70 odstotkov, lahko uveljavlja povračilo nadomestila plače le v višini deleža, ki je enak deležu njegovih prihodkov iz nejavnih virov.

Postopek in način uveljavljanja povračila nadomestil je podrobneje urejen v 74. členu ZZUOOP

Podrobnejša pojasnila pa so dostopna na spletni strani Zavoda Republike Slovenije za zaposlovanje:

<https://www.ess.gov.si/delodajalci/financne_spodbude/ugodnosti_pri_zaposlovanju/intukrep-povracilo-nadomestila-place>

**c) Nadomestilo plače za čas čakanja na delo**

Skladno z 71. členom ZZUOOP ima delavec času začasnega čakanja na delo pravico do nadomestila plače v višini, kot je določena z zakonom, ki ureja delovna razmerja, za primer začasne nezmožnosti zagotavljanja dela iz poslovnega razloga. Nadomestilo plače, pa ne sme biti nižje od minimalne plače v Republiki Sloveniji.

ZDR-1 za primer začasne nezmožnosti zagotavljanja dela iz poslovnega razloga določa pravico do nadomestila plače **v višini 80% osnove** iz sedmega odstavka 137. člena ZDR-1. **Pri izplačilu nadomestila plače se uporabi šifra G088 po Uredbi.**

~~Navedeno pomeni, da za zaposlene pri neposrednih ali posrednih uporabnikih proračuna Republike Slovenije oziroma proračuna občine, katerega delež prihodkov iz javnih virov je bil v letu 2019 nižji od 70%, in ki uveljavljajo povračilo nadomestila plače za čas čakanja na delo velja, da imajo v času začasnega čakanja na delo pravico do nadomestila plače v višini, kot je določena z zakonom, ki ureja delovna razmerja, za primer začasne nezmožnosti zagotavljanja dela iz poslovnega razloga. Prav tako za njih velja, da nadomestilo plače v času čakanja na delo ne sme biti nižje od minimalne plače v Republiki Sloveniji (71. člen ZZUOOP). Za vse ostale zaposlene v javnem sektorju se nadomestilo plače za časa čakanja na delo določi v skladu z določbami kolektivnih pogodb dejavnosti in poklicev.~~ Spremenjeno s pojasnilom številka: 1002-1397/2020/5 z dne 10. 12. 2020 (3. točka): [ZIUOPDVE (PKP6), Uredba o delovni uspešnosti iz naslova povečanega obsega dela za javne uslužbence in Uredba o enotni metodologiji in obrazcih za obračun in izplačilo plač v javnem sektorju (10. 12. 2020)](https://www.gov.si/assets/ministrstva/MJU/Placni-sistem/COVID-19-2020/Pojasnilo-PKP6-10.-12.-2020.docx).

**d) Delavci s pravicami iz socialnih zavarovanj**

Če je delavec ob napotitvi na začasno čakanje na delo upravičen do odsotnosti z dela ali med trajanjem začasnega čakanja na delo pridobi pravico do odsotnosti z dela na podlagi predpisov o zdravstvenem zavarovanju, starševskem varstvu ali druge upravičene odsotnosti ter do ustreznega nadomestila plače ali plačila prispevkov, se nadomestilo plače za čas čakanja na delo v tem času ne izplačuje (prvi odstavek 72. člena ZZUOOP)

Če je delavec ob napotitvi na začasno čakanje na delo ali med trajanjem začasnega čakanja na delo upravičen do dela s krajšim delovnim časom in prejema delno nadomestilo na podlagi predpisov o pokojninskem in invalidskem zavarovanju ali je upravičen do dela s krajšim delovnim časom na podlagi predpisov o zdravstvenem zavarovanju ali starševskem varstvu, se nadomestilo plače v tem času izplačuje v sorazmernem delu, delavec pa zadrži pravico do prejemkov oziroma plačila prispevkov iz socialnih zavarovanj po teh predpisih, kot da bi delal (drugi odstavek 72. člena ZZUOOP)

Ministrstva prosimo, da s tem dopisom seznanite proračunske uporabnike iz vaše pristojnosti.

Prijazen pozdrav,

Boštjan Koritnik

 minister

Poslano:

* naslovnikom po elektronski pošti